Civitatis orbis terrarum
Taneafa piskura va Civitates Orbis Terrarum liwotak ( liwotak dem widava ke kotrafa tawama, latinavon ) wali 1572 is 1617 zo skuyur. Kotak ke bat liwotak va lozolonafa widava ke Europa is dere abicote Asia is Afrika volayar. Tevoya karba ke neva tiyid grabom ke kobavera ke Georg Braun is Frans Hogenberg nelkaf gretcasik.

Kulaf gu 531 zovdaks ( ton jadion tazuk vas 280 x 410 mm- ) moe 1600 bu, bat siurgaks vas ageltafa cugexa vanmadayana ta aliuca ke europaf seltay isu izva isu araya tadleyer, ise va zovdom ke batyona widava zulton elimon atoeyer, yunkeson va sinyona kira isu orpa isu nelkafa eba.

Skura va bat taneaf bolkaf liwotak dem europafa widava tuke dokobara ke yon lizukaf blodik is yambik is liwotopik is gretcasik zo turotisayar.

Bat gretcaks ke Hogenberg tid vas merotuldinena voda ta grupera va mialukugalafa widava abdi granafa vilara ke Barsandafa Geja ok ikavegedusa kobara ke Barocco rekola. Jontika zikexa dum direm ik tota ik korobik ton milsaref aboz is data oxinakila gu pintakirafa kaatoera va widava zo loplekuyud. Ewava gu widavaf tcalok zo zikeyed.

Gretcayana pozla pu digira ke Jan Jansson nederlandaf liwotopik porfeon zo deayad. Bantan va konaka betara vanbureyer aze va warzafa piskura va widaveem bak 1657 koe Köln sanegayar. Piskuks ke bat liwotak nope intafa yambafa donuca gan grupepesik zo karolapayad.

Vexala dem Civitates Orbis Terrarum liwotak 
Yon olkoy ke liwotak :

Vuestexa 

|}

Civitates Orbis Terrarum
Civitates Orbis Terrarum